open-index/open-wikipedia-markdown huggingface dataset:
Merete

**Merete** og **Merethe** er opprinnelige danske kvinnenavn dannet som kortformer av *[[Margareta]]* som igjen var en versjon av «margarites» som kommer fra gresk og betyr «perle». Navnet var egentlig et lånord fra persisk. Merete har norsk navnedag den 25. oktober.

## Utbredelse
Navnet er kjent i Danmark fra 1300-tallet og i Norge fra midten av 1800-tallet.

I Norge var både *Merete* og *Merethe* mest populært som navn på jentebarn tidlig i 1970-årene.

*Merete* er i dag mest brukt i Danmark og Norge, men er ikke blant de vanligste navnene i noen av disse landene.

|}

## Kjente personer med navnet
Personene er ordnet kronologisk etter fødselsår.
* Merete Wiger (1921–2015), norsk forfatter
* Merete Sejersted Bødtker (f 1956), norsk tegner og billedhugger
* Merete Smith (f 1960), norsk jurist og dommer i «Kvitt eller dobbelt»
* Merete Van Kamp (f 1961), dansk-amerikansk modell og skuespiller 
* Merete Eldrup (f 1963), dansk økonom og administrerende direktør for TV 2/Danmark
* Merethe Lindstrøm (f 1963), norsk forfatter
* Merete Nesset Andersson (f 1963), norsk forfatter og aktivist
* Merete Morken Andersen (f 1965), norsk forfatter, litteraturkritiker og redaktør
* Sigrid Merethe Hanssen (f 1966), norsk forfatter 
* Merete Fjeldavlie (f 1968), norsk alpinist 
* Merethe Trøan (f 1970), norsk artist og skuespiller
* Merethe Wessel-Berg (f 1973), norsk fotograf

## Annen bruk av navnet
* IKEA selger en gardin kalt *Merete*

## Referanser


## Kilder
* Norskenavn.no

## Eksterne lenker
*
Oppljostunnelen

**Oppljostunnelen** er en tunnel på riksvei 15 i Skjåk kommune i Innlandet og Stryn kommune i Vestland. Tunnelen går mellom Langevatnet i Skjåk og Grasdalen i Stryn, og er  meter lang. Gjennomslaget i tunnelen kom 1. november 1976. Oppljostunnelen og resten av helårsveien over Strynefjellet ble åpnet for trafikk 11. september 1977 og offisielt åpnet av kong Olav V den 17. oktober 1978. Veiens høyeste punkt på Strynefjellet, 943 moh., ligger inne i Oppljostunnelen.

Oppljostunnelens nord-østlige innløp ble benyttet som kulisse i den norske katastrofefilmen *[[Tunnelen]]*, som hadde premiere 25. desember 2019.

## Se også
*Grasdalstunnelen
*Ospelitunnelen
*Hjelletunnelen

*Veitunneler i Norge
*Undersjøiske veitunneler i Norge

## Referanser


## Kilder
*Sogn og Fjordane fylkesarkiv: Byggjing av heilårsveg over Strynefjellet
*Oppljostunnelen på Google StreetView
Richmond County (Nord-Carolina)

**Richmond County** er et fylke i den amerikanske delstaten Nord-Carolina. Her ligger bl.a det meget store Richmond gasskraftverk, med hele 1,4 GW effekt.

## Eksterne lenker
*
Wake County

**Wake County** er et fylke i den amerikanske delstaten Nord-Carolina. I 2010 hadde fylket et befolkningstall på 900&nbsp;993, noe som gjør det til det nest største fylket i Nord-Carolina (bak Mecklenburg County). Fylkessete er Raleigh. Raleigh er også Nord-Carolina delstatshovedstad.

## Eksterne lenker
*
Wilkes County (Nord-Carolina)

**Wilkes County** er et fylke i den amerikanske delstaten Nord-Carolina.

I år 2000 var befolkningstallet 65 632, og i juli 2006, i henhold til U.S. Census, ble det beregnet til 67 310. Fylkessetet er Wilkesboro.

## Historie
Fylket ble opprettet i 1777, og bestod av deler av Surry County og Washington District (i dag Washington County i Tennessee). Det første rettsmøtet i Wilkes County ble holdt i «John Browns hus» i nærheten av stedet som i dag kalles Brown's Ford. Forordningen som etablerte Wilkes County trådte i kraft den 15. februar 1778, og fylket feirer derfor sitt hvert år sin opprettelse på datoen 15. februar. Fylket fikk navn etter den engelske politiske radikaleren John Wilkes, som ble avsatt fra stillingen som Lord Mayor av London fordi han støttet kolonistene under den amerikanske revolusjonen.

I 1799 ble de nordlige og vestlige delene av Wilkes County utskilt til et nytt fylke som fikk navnet Ashe County. I 1841 ble deler av Wilkes County og Burke County slått sammen til det nye fylket Caldwell County. I 1847 ble enda en del av Wilkes County slått sammen med deler av Caldwell County og Iredell County. Det nye fylket ble kalt Alexander County. I 1849 ble ytterligere deler av Wilkes County og Caldwell County sammenslått med deler av Ashe County og Yancey County for å danne Watauga County. Tallrike grensejusteringer har blitt gjort siden, men ingen resulterte i nye fylker.

## Eksterne lenker
*
Magnus Ingesson

**Magnus Ingesson** (født 8. desember 1971) er en svensk langrennstrener og tidligere langrennsløper. Han konkurrerte til 2004. Han vant en sølvmedalje på 4 x 10 km stafett under VM 2001 i Lahtis, og fikk sin fremste individuelle VM-plassering med niendeplassen på 15 km i det samme mesterskapet.

Ingessons beste individuelle prestasjon under OL var 8.-plass på 15 km i Salt Lake City under OL 2002. I verdenscupen i langrenn var to femteplasser i 1999 og 2000 Ingessons beste individuelle resultat. 

Ingesson var landslagstrener for det svenske kvinnelandslaget til 2010. Charlotte Kalla brukte Ingesson som trener også etter at han sluttet som landslagstrener. 

Ingesson var igjen landslagstrener for det svenske kvinnelandslaget fra 2018 til 2022.

## Referanser


## Eksterne lenker
*
Gedling

**Gedling** er et administrativt distrikt i Nottinghamshire i England. Administrasjonssenteret er Arnold. Det har navn etter landsbyen Gedling.

Distriktet ble opprettet 1. april 1974 ved sammenslåing av Arnold og Carlton samt deler av Basford landdistrikt. Distriktet har et areal på 119,98 km² og hadde 113&nbsp;543 innbyggere i 2011.

## Steder i distriktet
* Arnold
* Burton Joyce
* Calverton, Carlton, Colwick
* Gedling
* Ravenshead

## Referanser


## Eksterne lenker
*
Mastrafjordtunnelen

**Mastrafjordtunnelen** er en undersjøisk veitunnel på Europavei 39 (E39) i Stavanger kommune i Rogaland. Tunnelen går under Mastrafjorden mellom Askje på Mosterøy og Håvastein på Rennesøy. Tunnelen er  meter lang, den når 133 meter under havet, og største stigning er 8 %.

Mastrafjordtunnelen er en del av veianlegget Rennfast, som ga fastlandsforbindelse til Rennesøy kommune. Rennfast ble åpnet 30. november 1992. Veianlegget forkortet også fergestrekningen over Boknafjorden.

Det er ikke tillatt for fotgjengere og syklister å ferdes i Mastrafjordtunnelen.

## Se også
*Askjesundet bru
*Byfjordtunnelen
*Finnøytunnelen
*Åmøybrua
*Veitunneler i Norge
*Undersjøiske veitunneler i Norge

## Referanser


## Eksterne lenker
* The World's Longest Tunnel Page
Berdalstunnelen

**Berdaltunnelen** er en tunnel på fylkesvei 50 i Aurland kommune i Vestland. Tunnelen går gjennom Klovafjellet mellom Berdalen (i Aurlandsdalen) og Stondalen. Den er 4266 meter lang, og ble åpnet for allmenn trafikk i juli 1974. Berdalstunnelen er den lengste av tunnelene langs fylkesvei 50 mellom Hol og Aurland. Veien ble bygd i forbindelse med kraftutbygging av Aurlandsvassdraget.

## Se også
*Nesbøtunnelen
*Stondalstunnelen

*Veitunneler i Norge
*Undersjøiske veitunneler i Norge

## Eksterne lenker
* The World's Longest Tunnel Page
Pilot (andre betydninger)

**Pilot** (fra tysk *pilote* og nederlandsk *piloot*, det vil si «los») har flere betydninger:
#Flyger, det vil si fører av luftfartøy som fly, helikopter og luftskip
#Los, brukt i eldre tid
#Pilot (band), et tidligere britisk poprock–band
#Raring, eldre bruk
#Pilotepisode på TV, radio e.l.

Pilot kan som første ledd i sammensatte ord bety forsøks- eller grunnleggende og veiledende (for eksempel i ord som pilotprosjekt o.l.)

**Pilot** kan også vise til:
* Pilot Corporation, en japansk produsent av skrivemateriell.
* Pilot (band), et 1970-talls band
Øystein Tronrud

**Øystein Nikolai Tronrud** (født 16. januar 1958) er en norsk tidligere ishockeyspiller og fotballspiller som spilte forward for Lillehammer Ishockeyklubb og Storhamar IL. Han spilte også fotball for Lillehammer FK og vurderte ved flere anledninger å gi opp hockeyen for å satse på sommerstid.

Tronrud var en målfarlig spiller og ble fort en av støttespillerne i sin tid i Storhamar. Han returnerte til Lillehammer i 1989, og vant NM-gull med L.I.K. i 1994, etter å ha slått nettopp Storhamar. Våren 2005 ble Tronrud ansatt som administrasjonssjef i Lillehammer Ishockeyklubb.  Han spilte tilsammen 358 kamper for Lillehammer Ishockeyklubb.

## Referanser


## Eksterne lenker
* 
*
Ingelin Røssland

**Ingelin Røssland** (født 1976) er en norsk forfatter, oversetter og journalist. Hun debuterte med ungdomsromanen *Viss du vil* i 1998.

Røssland vokste opp på Tysnes i Sunnhordland, og har vært bosatt i Stockholm siden 2009. Hun er utdannet skuespiller ved Bergen Teaterskole og innen journalistikk og dokumentarfilm ved Høgskolen i Volda. 

Sentrale tema i hennes bøker er å finne seg sjøl og sin plass i en kaotisk verden. Videre forholdet til foreldre, venner, rus, sex og vold mot seg sjøl og andre. Hennes bøker er oversatt til svensk, dansk, sørsamisk, færøysk, engelsk, tysk og fransk.

Hun var ansatt i NRK fra 2003 til 2007, der hun blant annet var reporter for fjernsynsprogrammet *[[Newton (TV-program)|Newton]]*. Røssland har også jobbet som journalist i avisene *[[Tysnes (avis)|Tysnes]]*, *[[Hardanger Folkeblad]]* og *[[Haugesunds Avis]]*. Hun var leder av Norske Barne- og Ungdomsbokforfatteres litterære råd fra 2010 til 2012, og fra 2017 til 2023 var hun nettredaktør for samme forening.

## Bibliografi
* 1998: *Viss du vil*
* 2001: *Kunsten å inhalera*
* 2002: *Flyt*
* 2006: *Handgranateple*
* 2007: *Monstertanta*
* 2008: *Englefjes*
* 2009: *Englejakt*
* 2010: *Diana* – biografi
* 2010: *Engleslakt*
* 2010: *Älskar, älskar inte : nordiska ungdomsnoveller* , flere forfattere
* 2011: *Minus meg*
* 2012: *En ekte helt*, medforfatter og illustratør Lene Ask
* 2012: *Kirsebærsnø*
* 2013: *Full fres*, medforfatter og illustratør Lene Ask
* 2017: *Hevner*
* 2018: *Hårete fakta* – sakprosa, illustrert av Jenny Jordahl
* 2018: *Stjålet venn*, illustrert av Åshild Irgens
* 2019: *Blodige fakta* – sakprosa, illustrert av Jenny Jordahl
* 2019: *OMG*
* 2020: *Falske fakta* – sakprosa, illustrert av Jenny Jordahl
* 2021: *Stinkende fakta* – sakprosa, illustrert av Jenny Jordahl
* 2022: *Giftige fakta* – sakprosa, illustrert av Jenny Jordahl
* 2025: *Min julefest! : sånn cirka alt du trenger å vite om jul* – sakprosa, illustrert av Björk Bjarkadóttir

;Som oversetter
* 2007: Rachel Corrie, *Mitt namn er Rachel Corrie* , teatermanus
* 2010: Eva Lindström, *Hit med luene våre!*
* 2011: Ronnie Sandahl, *Vi som aldri sa hore*
* 2011: Johanna Thydell, *Hallo, elsk meg da*
* 2011: Eva Lindström, *Jeg rømmer!*
* 2012: Gunnar Ardelius, *Lysløypa*
* 2013: Lisa Bjärbo, *Alt jeg sier er sant*
* 2016: Nathalie Simonsson, *Verdas viktigaste bok : om kropp, kjensler og sex* 
* 2023: Lisa Bjärbo, *Stygge jenter*
* 2024: Lisa Bjärbo, *Vanskelige jenter*
* 2024: Lisa Bjärbo, *Svake jenter*

## Priser
* 2006: Sunnmørsprisen for *Handgranateple*
* 2007: UPrisen for *Handgranateple*
* 2007: Sigmund Skard-stipendet
* 2007: Guro Sandsdalens litteraturpris
* 2008: IBBY Honour List
* 2011: Falturiltu-prisen

## Referanser


## Eksterne lenker
* 
* 
* 
*  Ingelin Røssland i Forfatterkatalogen hos Norsk Forfattersentrum
*
Glenn Detulleo

**Glenn James Detulleo** (født 8. september 1977 i Timmins, Ontario) er en canadisk ishockeyspiller som spiller forward for Kalamazoo Wings i International Hockey League (IHL). 

Detulleo har tidligere spilt for Lillehammer Ishockeyklubb i perioden 2001-2003, før han spilte for Moskitos Essen og Berlin Capitals i tysk hockey. Før Detulleo kom til Lillehammer hadde han flere sesonger i amerikanske college hockey, der han satte flere scoringsrekorder for sin klubb Iowa State Cyclones. 

Etter tiden i Tyskland satte Detulleo kursen tilbake til USA, og spilte sesongen 2004-2005 i Missouri River Otters i UHL. Sesongen etter byttet han beite til Quad City Mallards, også i UHL, hvor han for alvor fikk vist sitt store talent. På 76 kamper plukket han 70 målpoeng, og imponerte både hjemme- og bortesupportere i UHL. Hans klubb var så fornøyde med han at de ikke nølte med å signere en ny kontrakt med han for sesongen 2006-2007.

Sesongen 2006-2007 startet veldig tungt for Detulleo og hans Quad City Mallards, og klubben bestemte seg for å trade bort Detulleo. Det endte med at Detulleos nye klubb ble Kalamazoo Wings. Der spilte han frem til 1. mars 2007, da han som en del av en større trade havnet i Elmira Jackals. Etter at det ble klart at Elmira Jackals ikke klarte å kvalifisere seg for sluttspillet i UHL, ba Detulleo klubben om å plassere han på deres liste over ubeskyttede spillere. Således kunne Kalamazoo Wings snappe opp Detulleo igjen rett før sluttspillet tok til.

Detulleo er en fysisk liten spiller (170 cm), men bringer likevel mye trøkk med seg på isen. Han er i besittelse av særdeles gode skøyteferdigheter og med bakgrunn fra kunstløp som liten, har han også meget god balanse på isen. Hans viktigste egenskap er nok likevel hans arbeidsmoral og holdning, som er sjelden man ser maken til.

Detulleo er gift med Jennifer Fouts-Detulleo og sammen har de døtrene Ebba Lynn og Berlin Sophia. Utenfor sesongen bor de i Omaha i Nebraska.

## Eksterne lenker
* 
* Statistikk fra eurohockey.net
Rowan County (Nord-Carolina)

**Rowan County** er et fylke i den amerikanske delstaten Nord-Carolina.

## Historie
Fylket ble dannet i 1753 fra den nordlige delen av fylket Anson County. Det ble navngitt etter Matthew Rowan, fungerende guvernør for North Carolina fra 1753 til 1754.

Opprinnelig var Rowan County et vidstrakt landområde med en uklar vestlig grense. Reduksjonen av fylkets omfang begynte i 1770 da den østlige delen ble kombinert med den vestlige delen av Orange County for å bli Guilford County i North Carolina. I 1771 ble den nordøstlige delen av hva som var igjen av Rowan County til Surry County. I 1777 ble den vestlige delen av Rowan County til Burke County. I 1788 ble den vestlige delen av det nå meget smale fylket til Iredell County. I 1822 ble den østlige delen av det fortsatte minskede fylket til Davidson County. Endelig, i 1836 ble en del av fylket nord for elven South Yadkin River til Davie County. Festivalen «250 Fest» feiret fylkets 250-årsjubileum i 2003.

## Kjente beboere og innfødte
* President Andrew Jackson praktiserte jus i Salisbury.
* Nåværende senator Elizabeth Dole er fra Salisbury.
* Phil Kirk, tidligere formann for North Carolins styre for utdannelse er født i Rowan.
* Guvernør John W. Ellis var født i det som var det østlige Rowan County og praktiserte jus i Salisbury.
* Senator Lee S. Overman levde i Rowan.

## Referanser


## Eksterne lenker
*
Rørik av Lejre

**Rørik av Lejre**, *Rørik* el. *Rørek Ringslengeren* (norrønt: *Hræreki slöngvanbauga*) var en legendarisk konge av Gammel Lejre en gang på slutten av 600-tallet. Lejre er i dag er en kommune i Danmark, men i folkevandringstiden og senere skal Lejre skal ha vært et ledende kongssete for konger i skjoldungeætten på Sjælland i henhold til Snorre Sturlason. En annen som skal ha vært konge av Lejre var Rolf Krake.

Rørik var gift med Aud Djupauga, datter av den svenske kongen Ivar Vidfamne (konge av Svitjod fra år 655 til år 695). Han var bror til Helge den hvasse som også var konge på Sjælland sammen Rørik. Ivar Vidfamne satte ut et rykte om at Aud var utro mot Rørik og hadde et forhold til Helge, noe som førte til at Rørik drepte sin bror under en rytterturnering. Aud eller faren Ivar skal senere ha fått Rørik drept, og Ivar overtok kongemakten i Daneveldet. Aud dro hjem til sin far, men flyktet med sin sønn Harald Hildetann til Gardarike og hun ble gift med kong Radbart av Gardarike. Rørik og Auds sønn Harald Hildetann ble konge av Svitjod og deler av Danmark og Norge etter at hans morfar Ivar Vidfamne var død. Aud og Radbart hadde sønnen Randver.

## Referanser


## Eksterne lenker
* Sögubrot, til svensk ved C. G. Kröningssvärd
Miksturer

**Miksturer** er flytende preparater til oral bruk, vanligvis beregnet til å doseres etter volum. 
De kan være oppløsninger av ett eller flere stoffer i et egnet oppløsningsmiddel; emulsjoner, suspensjoner eller drogeuttrekk.
Arne Bergseng

**Arne Bergseng** (født 1961) er en norsk tidligere ishockeyspiller som spilte forward for Lillehammer Ishockeyklubb, Furuset og Storhamar IL.

Arne Bergseng utgjorde sammen med broren Lars Bergseng en målfarlig duo i norsk ishockey. På grunn av sin enorme fysikk (199&nbsp;cm / 110&nbsp;kg) var han ikke den raskeste spilleren på isen, men kompenserte for det med å være god på å lese spillet og flink til å være i rett posisjon. Fra moderklubben Lillehammer dro han først til Furuset, før Storhamar samlet inn 70 000 kroner og hentet Arne til klubben i 1984. Samme år deltok Bergseng på Norges lag under Vinter-OL i Sarajevo.

Etter 6 sesonger i Storhamar dro han hjem til Lillehammer og var med på å spille moderklubben opp i eliteserien. Han var også sentral da Lillehammer slo Storhamar i NM-finalene i 1994, og gjorde som broren Lars, la opp etter NM-gullet.

Arne Bergseng har bodd i Lillehammer siden han kom tilbake fra Storhamar, og er i dag forretningsmann i byen.

## Referanser


## Eksterne lenker
*
Alaskas flagg

**Alaskas flagg** ble antatt 2. mai 1927, da Alaska var et territorium. Alaska ble først i 1959 USAs 49. delstat.

Flagget kom til gjennom en konkurranse der skoleelever sendte inn forslag. Det kom inn 142 forslag og den 13-årige, halvt svenske Benny Benson vant med et blått flagg med åtte gule stjerner på. Benson forklarte blåfarge i flagget ved å vise til at blått står for himmelen og for blomsten forglemmegei. Sju av stjernene utgjør Karlsvognen og den åttende og største er Polarstjernen. Dette forklarte Benson med at Karlsvognen symboliserer styrke, mens Polarstjernen representerer Alaskas framtid.

Polarstjernen som symbol gjenfinnes i to andre nordlige delstaters flagg: Minnesota og Maine.

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

## Eksterne lenker
* Eight Stars of Gold. The Story of Alaska’s Flag av India M. Spartz, Alaska State Museums, utstillingskatalog
Martin Polivka

**Martin Polivka** (født 7. oktober 1974) er en tsjekkisk tidligere ishockeyspiller. Han spilte back for den norske eliteserieklubben Storhamar Dragons før han avsluttet samarbeidet med klubben etter 2007-sesongen. Han kom til Storhamar fra Lillehammer Ishockeyklubb som han igjen kom til tidlig i sesongen 2003&ndash;2004. Før Lillehammer var han under kontrakt med Slavia Trebic i tsjekkisk 1. divisjonsliga. I Lillehammer markerte seg tidlig som en produktiv back med 25 målpoeng på 34 kamper i sin første sesong i Lillehammer, før han i en uoverensstemmelse med klubben dro til Storhamar i oktober 2006.

## Eksterne lenker
* Spillerens profil på Storhamar Dragons.no
USAs delstatsflagg

**USAs delstatsflagg**


Fil:Flag of Alabama.svg|Alabamas flagg
Fil:Flag of Alaska.svg|Alaskas flagg
Fil:Flag of Arizona.svg|Arizonas flagg
Fil:Flag of Arkansas.svg|Arkansas flagg
Fil:Flag of California.svg|Californias flagg
Fil:Flag of Colorado.svg|Colorados flagg
Fil:Flag of Connecticut.svg|Connecticuts flagg
Fil:Flag of Delaware.svg|Delawares flagg
Fil:Flag of Florida.svg|Floridas flagg
Fil:Flag of Georgia (U.S. state).svg|Georgias flagg
Fil:Flag of Hawaii.svg|Hawaiis flagg
Fil:Flag of Idaho.svg|Idahos flagg
Fil:Flag of Illinois.svg|Illinois flagg
Fil:Flag of Indiana.svg|Indianas flagg
Fil:Flag of Iowa.svg|Iowas flagg
Fil:Flag of Kansas.svg|Kansas flagg
Fil:Flag of Kentucky.svg|Kentuckys flagg
Fil:Flag of Louisiana.svg|Louisianas flagg
Fil:Flag of Maine.svg|Maines flagg
Fil:Flag of Maryland.svg|Marylands flagg
Fil:Flag of Massachusetts.svg|Massachusetts' flagg
Fil:Flag of Michigan.svg|Michigans flagg
Fil:Flag of Minnesota.svg|Minnesotas flagg
Fil:Flag of Mississippi.svg|Mississippis flagg
Fil:Flag of Missouri.svg|Missouris flagg
Fil:Flag of Montana.svg|Montanas flagg
Fil:Flag of Nebraska.svg|Nebraskas flagg
Fil:Flag of Nevada.svg|Nevadas flagg
Fil:Flag of New Hampshire.svg|New Hampshires flagg
Fil:Flag of New Jersey.svg|New Jerseys flagg
Fil:Flag of New Mexico.svg|New Mexicos flagg
Fil:Flag of New York.svg|New Yorks flagg
Fil:Flag of North Carolina.svg|Nord-Carolinas flagg
Fil:Flag of North Dakota.svg|Nord-Dakotas flagg
Fil:Flag of Ohio.svg|Ohios flagg
Fil:Flag of Oklahoma.svg|Oklahomas flagg
Fil:Flag of Oregon.svg|Oregons flagg
Fil:Flag of Pennsylvania.svg|Pennsylvanias flagg
Fil:Flag of Rhode Island.svg|Rhode Islands flagg
Fil:Flag of South Carolina.svg|Sør-Carolinas flagg
Fil:Flag of South Dakota.svg|Sør-Dakotas flagg
Fil:Flag of Tennessee.svg|Tennessees flagg
Fil:Flag of Texas.svg|Texas flagg
Fil:Flag of Utah.svg|Utahs flagg
Fil:Flag of Vermont.svg|Vermonts flagg
Fil:Flag of West Virginia.svg|Vest-Virginias flagg
Fil:Flag of Virginia.svg|Virginias flagg
Fil:Flag of Washington.svg|Washingtons flagg
Fil:Flag of Wisconsin.svg|Wisconsins flagg
Fil:Flag of Wyoming.svg|Wyomings flagg
National Collegiate Athletic Association

**National Collegiate Athletic Association (NCAA)** er et forbund som organiserer sport på college- og universitetsnivå i USA. NCAAs hovedkvarter ligger i Indianapolis i Indiana.

Forgjengeren Intercollegiate Athletic Association of the United States (IAAUS) ble grunnlagt den 31. mars 1906 for å setta opp regler for amatøridrett i USA. Blant pådriverne var USAs daværende president Theodore Roosevelt som en reaksjon på at flere stygge skader og til og med dødsfall forekom under collegekamper i amerikansk fotball. IAAUS ble National Collegiate Athletic Association i 1910. 

I 1973 ble NCAA delt opp i Division I, Division II og Division III der skoler som tilhører Division I og II, men ikke III, har tillatelse til å gi stipendier til studenter som deltar i idrettslagene. Division I i amerikansk fotball er igjen delt opp i den høyere Division I-A og den lavere Division I-AA. Vanligvis tilhører de større skolene Division I mens de mindre tilhører Division II og III.

Dameidretten ble frem til starten av 1980-tallet organisert av Association for Intercollegiate Athletics for Women (AIAW), men omkring 1982 begynte NCAA å arrangere mesterskap også for damer, noe som førte til at AIAW ble lagt ned.

NCAA har ansvaret for idrettene amerikansk fotball (kun herrer), baseball (kun herrer), basketball, bowling (kun damer), bryting (kun herrer), fotball (soccer), friidrett (utendørs og innendørs), fekting, golf, ishockey, lacrosse, landhockey (kun damer), roing (kun damer), softball (kun damer), skiidrett (alpint og langrenn), skyting, svømming og stuping, tennis, terrengløp, turn, vannpolo og volleyball.

NCAA arrangerer totalt 88 nasjonale mesterskap i de ulike idrettene og divisjonene. Mesterskapet som får størst oppmerksomhet er NCAA Men's Division I Basketball Championship, som kalles March Madness. NCAA arrangerer intet nasjonalt mesterskap i Division I-A i amerikansk fotball der den nasjonale mesteren utpekes på annet vis.

## Referanser


## Eksterne lenker
*
Nyasadvergpapegøye

**Nyasadvergpapegøye** er en art av dvergpapegøyer.
Den forveksles ofte med rødhodet dvergpapegøye, men er mindre av kroppsstørrelse og uten den olivengrønne fargingen på toppen av hodet. Den har også rødere hode og mangler også det blå partiet på stjert og rygg.

## Utbredelse
Nyasa er en nærtruet dvergpapegøye som fins overveiende i Malawi langs elva Shire. Den fins også i Luangwadalen i Zambia og sørlige Tanzania og i Zambezidalen i Mosambik og Zimbabwe.

## Referanser


## Eksterne lenker
* 
* 
* 
* Birdlife Species Factsheet: ''Agapornis lilianae''. Hentet ut 9. september 2013.
* IBC - The Internet Bird Collection: ''Agapornis lilianae''. Hentet ut 9. september 2013.
Lars Bergseng

**Lars Bergseng** (født 1963) er en norsk tidligere ishockeyspiller som spilte forward for Lillehammer Ishockeyklubb, Furuset Ishockey, Vålerenga Hockey og Storhamar IL.

Fra moderklubben Lillehammer dro han først til Storhamar, og var også innom Furuset og Vålerenga, før han returnerte til Lillehammer på begynnelsen av 1990-tallet. Sammen med broren Arne Bergseng var han med på å spille moderklubben opp i eliteserien, og han var også sentral da Lillehammer slo Storhamar i NM-finalene i 1994. Han deltok under vinter-OL for Norge i 1988 i Calgary.

NM-gullet markerte slutten på Lars Bergsengs karriere.

## Referanser


## Eksterne lenker
*
Luca Signorelli

**Luca Signorelli** (født omkring 1450 i Cortona, død 16. oktober 1523 i Cortona) var en italiensk renessansemaler og elev til Piero della Francesca. Han regnes som en hovedmester i den florentinske skole innen datidens malerkunst.

## Liv og virke
### Bakgrunn
Luca Signorellis far var maleren Egidio di Ventura Signorelli. Luca var elev under Piero della Francesca i Arezzo, der han i særedeleshet tilegnet seg perspektiv og aktmaleri. Han orienterte seg deretter etter mestrene i Firenze, ikke minst etter Perugino, i hvis verksted han virket.

### Arbeider
I Firenze arbeidet han blant annet for statsmannen Lorenzo il Magnifico, på hvis bestilling han malte *Pan blant hyrdene*. Dette maleriet er bemerkelsesverdig for behandlingen av den nakne menneskekropp (den endte sine dager i Kaiser-Friedrich-Museum i Berlin, og ble der ødelagt under annen verdenskrig). Han malte også på den sammes bestilling et kjent madonnabilde (nå i Uffizi i Firenze).

Signorelli foregrep Michelangelo i sin interesse for nakne skikkelser i bevegelse. Det høyeste uttrykk nådde hans verk i de berømte freskene i Orvietokatedralen (1499–1503), en serie halvsirkelformede komposisjoner som formidler visjoner av liv og død, straff og oppstandelse.

Signorellis interesse for den dramatiske handlingens formelle oppbygning gjennomsyrer hans religiøse komposisjoner og portretter. 

Foruten i Orvieto arbeider han blant annet i Spoleto, Volterra, Perugia og San Sepolcro. På 1480-tallet arbeidet Signorelli på freskene i det sixtinske kapell.

Foruten Orvietofreskene er hans andre mest markante verker:
* *Sacra Conversazione*, 1485, oljemaleri, Perugia
* *Freskosyklus med scener fra den hellige Benedikts liv*, 1496–1498, klostret Monteoliveto Maggiore
* *Portrett av en musiker*, ca. 1500, Gemäldegalerie, Berlin.
* *Korsfestelsen*, ca. 1500, S. Crescention, Morra.

## Referanser


## Eksterne lenker
* 
* Art UK
Jüdischer Frauenbund

**Jüdischer Frauenbund** (JFB, det jødiske kvinneforbundet) er en tysk organisasjon som ble grunnlagt i 1904 av Bertha Pappenheim (1859–1936) og Sidonie Werner (1860–1932).

## Grunnleggelsen
Jüdischer Frauenbund ble grunnlagt på et tidspunkt kvinner organiserte seg for å kjempe for flere rettigheter. Fra 1899 hadde Deutsch-Evangelischer Frauenbund eksistert, og fra 1903 Katholischer Frauenbund. Jüdischer Frauenbund hørte i likhet med de to første til den borgerlige kvinnebevegelsen, og var medlem i paraplyorganisasjonen Bund Deutscher Frauenvereine.

## Oppgave og mål
Det jødiske kvinneforbundet forstod seg som en interessesammenslutning for jødisk kultur, og ønsket å la kvinner ta del i jødiske tradisjoner. En del medlemmer kom fra familier som hadde blitt fullstendig sekularisert. Dette ønsket organisasjonen å motvirke, og utviklet en feministisk bevissthet om religiøs veldedighet (*Zedekah*). Det oppstod raskt et godt organisert sosialt arbeid med gode internasjonale kontakter. Dette førte i 1917 til opprettelsen av Zentralwohlfahrtsstelle der Juden in Deutschland.

## Litteratur
* Marion A. Kaplan: *Jüdisches Bürgertum, Frau und Familie im Kaiserreich*, Hamburg 1997, ISBN 3-930802-08-2
* Marion A. Kaplan: *Die jüdische Frauenbewegung in Deutschland, Organisation und Ziele des Jüdischen Frauenbundes 1904-1938*, Hamburg 1981, ISBN 3-7672-0629-3
* Jutta Dick und Marina Sassenberg: *Jüdische Frauen im 19. und 20. Jahrhundert. Lexikon zu Leben und Werk*, Reinbek bei Hamburg 1993, ISBN 3-499-16344-6
* Inge Stephan (red): *Jüdische Kultur und Weiblichkeit in der Moderne*, Köln, Weimar, Wien 1994, ISBN 3-412-00492-8
* Julius Carlebach (red): *Zur Geschichte der jüdischen Frau in Deutschland*, Berlin 1993, ISBN 3-926893-50-8
* Arno Herzig: *Jüdische Geschichte in Deutschland. Von den Anfängen bis zur Gegenwart*, München 1997, ISBN 3-406-39296-2

## Eksterne lenker
* Der Jüdische Frauenbund in Berlin
Sidonie Werner

**Sidonie Werner** (født 16. mars 1860, død 27. desember 1932) var medgrunnlegger av Jüdischer Frauenbund og sosialpolitiker i Hamburg i første del av det tyvende århundre.

I 1904 grunnla hun Det jødiske kvinneforbundet sammen med Bertha Pappenheim. Fra 1917 var hun også styremedlem i Zentralwohlfahrtsstelle der Juden in Deutschland.

Sidonie Werner døde en måned før Weimarrepublikkens ende.

## Referanser


## Litteratur
* Kaplan, Marion: *Die jüdische Frauenbewegung in Deutschland 1904-1938*, Hamburg 1981 ISBN 3-7672-0629-3
* Lorenz, Ina: *Die Juden in Hamburg zur Zeit der Weimarer Republik*, Hamburg 1989 ISBN 3-7672-1094-0
* Gleiss, Friedrich: *Jüdisches Leben in Segeberg*, Norderstedt, 2002 ISBN 3-8311-3215-1
Synagogen i Köln

**Synagogen i Köln** (*Kölner Synagoge*) ligger i Roonstraße i bydelen Neustadt-Süd i Köln, rett ovenfor Rathenauplatz. Den er senteret for det religiøse og kulturelle jødiske livet i Köln, som har verdens eldste jødiske menighet nord for Alpene. Internasjonal oppmerksomhet fikk synagogen da den ble besøkt avpave Benedikt XVI under de katolske verdensungdomsdagene i byen i august 2005.

## Historie

Etter at den gamle synagogen i maurisk stil fra 1861 var blitt for liten, ble dagens synagoge oppført mellom 1893 og 1899 i nyromantisk stil av arkitektene Emil Schreiterer og Bernhard Below. Under krystallnatten ble alle de syv synagogene i Köln ødelagt. Etter krigen gikk Konrad Adenauer inn for å bygge opp igjen synagogen, og den ble gjenåpnet etter en toårig restaureringsprosess i 1959.

## Synagogen idag

Synagogen tjener som forsamlings- og gudshus. Bygningen omfatter også en restaurant, et bibliotek, et museum, et ungdomssentrum og en festsal. I Ottostraße/Nußbaumerstraße i bydelen Neuehrenfeld ligger det jødiske velferdssenteret med alders- og pleiehjem. Synagogen har verdifulle torahruller fra 1600-tallet. Bønnerommet har plass for 800 menn og 600 kvinner.

## Eksterne lenker
* 
* Menighetens hjemmeside
Kalamazoo

**Kalamazoo** er en by i delstaten Michigan i USA. Byen har 77&nbsp;145 innbyggere og er administrasjonssentrum i Kalamazoo County.

Byen har fått navnet sitt etter Kalamazoo-elven. Byens eksotiske navn har gitt opphav til det amerikanske uttrykket «from Timbuktu to Kalamazoo».

## Historie

Før europeernes ankomst til området var Kalamazoo bebodd av potawatomiindianere. Chicagoavtalen i 1821 gav alt land syd for Grand River til De forente stater, men Kalamazoo var forbeholdt landsbyen til høvding Match-E-Be-Nash-She-Wish. En ny navtale i 1827 gjorde at Match-E-Be-Nash-She-Wish gav opp Kalamazoo.

To år senere ble Titus Bronson den første hvite nybyggeren i området. I 1831 grunnla han en by, og kalte den opp etter seg selv. I 1836 ble byen omdøpt fra Bronson til Kalamazoo. Flere ting i byen i dag, blant annet et sykehus og en park, er kalt opp etter Bronson.

Kalamazoo fikk bystatus i 1883.

I 1959 ble USAs første gågate opprettet i Kalamazoo. Denne gaten var en handlegate. I 2000 ble gaten igjen åpnet for trafikk.

## Geografi
Kalamazoo har et areal på 65,2&nbsp;km², hvorav 63,9&nbsp;km² er land. Det er flere store innsjøer innenfor bygrensene.

Den største forstaden til Kalamazoo er Portage, som ligger syd for byen.

Kalamazoo ligger omtrent midtveis mellom Detroit og Chicago.

## Demografi

Ved folketellingen i 2000 var det 77&nbsp;145 innbyggere, 29&nbsp;413 husholdninger og 14&nbsp;353 familier i byen. Folketettheten var 1206,9/km².

Av innbyggerne var 70,8 % hvite, 20,6 % afroamerikanere, 4,2 % latinamerikanere og 2,4 % asiater.

Medianinntekten for husholdninger var $31&nbsp;189, og for familier $42&nbsp;438. Menn hadde en medianinntekt på $32&nbsp;160, kvinner hadde $25&nbsp;532. 13,6 % av familiene og 24,3 % av innbyggerne var under fattigdomsgrensen. Av disse var 26,0 % under 18 år og 11,3 % over 65.

## Utdannelse

Western Michigan University holder til i Kalamazoo, og har fire campuser i byen. Også Kalamazoo College, Kalamazoo Valley Community College og Davenport University holder til i byen.

Et privat finansiert program kalt Kalamazoo Promise garanterer alle som har gått på en offentlig skole i byen å få kostnadene ved høyere utdanning dekket. Alle som har gått minst fire år på skole i Kalamazoo får 65% av kostnadene dekket, dette øker med lengden på skolegangen elevene har hatt i byen. Elever som har hatt alle år i skolen i Kalamazoo får 100% av studieavgiften dekket ved alle offentlige universiteter og høyskoler i Michigan.

## Referanser


## Eksterne lenker
*
Hovedsynagogen i Frankfurt

**Hovedsynagogen** (*Hauptsynagoge*) i Frankfurt am Main lå i Börnestraße, den tidligere Judengasse. Den ble innviet 23. mars 1860, som den tredje synagogen på dette stedet. Den første synagogen ble bygget i 1462 og den andre i 1711. Hovedsynagogen var senteret for den liberale jødiske reformbevegelsen i Frankfurt.

9. november 1938 ble hovedsynagogen, i likhet med Börneplatzsynagoge fra 1882, den ortodokse Synagoge an der Friedberger Anlage fra 1907 og Westendsynagoge fra 1910, satt i brann av nazistiske pøbler. Den utbrente ruinen ble revet i januar 1939. En minnetavle minner om synagogen som stod der. Den eneste av de gamle synagogene som fremdeles eksisterer er Westendsynagoge.

## Litteratur
* Frankfurter Historische Kommission (red.): *Frankfurt am Main – Die Geschichte der Stadt in neun Beiträgen*. Sigmaringen 1991. Jan Thorbecke Verlag, ISBN 3-7995-4158-6
* Eugen Mayer: *Die Frankfurter Juden*, Frankfurt am Main 1966, Waldemar Kramer Verlag

## Eksterne lenker
* Museum Judengasse
Walter Homolka

Professor **Walter Homolka** (født 21. mai 1964 i Landau an der Isar) er en tysk rabbiner og rektor for det liberale jødiske Abraham-Geiger-Kolleg. Han er også styremedlem i World Union for Progressive Judaism og formann for Leo Baeck Foundation. Han er major av reserven i innsatsledelseskommandoen i Bundeswehr.

## Referanser


## Eksterne lenker

* https://web.archive.org/web/20110719113818/http://www.whomolka.de/
Subtropisk klima

**Subtropisk klima** er den geografisk sonen mellom den tropiske sonen og den tempererte sonen (25° til 40° nordlig og sørlig breddegrad). Gjennomsnittstemperaturen er 20 til 35 ℃, der sommeren er lang og varm og der middeltemperaturen for varmeste måned er over 22 ℃. Vinteren er mild og kortvarig, men frost kan forekomme.

I et subtropisk klima må klimanormalen ha minst åtte måneder der middeltemperaturen er over 10 ℃. Den kaldeste måneden varierer stort sett mellom 3 og 18 ℃. Vinteren kan likevel være ganske kald, ned mot 0 ℃ i middeltemperatur, for eksempel i det nordlige Honshu i Japan. Andre eksempler på områder med subtropisk klima er østkysten av USA, fra sørlige New Jersey ned til Florida, samt sørlige Kina fra Shanghai og nedover kysten.

Med subtropisk klimasone menes de to klimabeltene som grovt sagt ligger mellom 35 og 40 graders bredde og vendesirklene på 23 graders bredde.

## Se også
* Klima
** Tropisk klima
** Temperert klima
** Arktisk klima

## Referanser


## Eksterne lenker
*
Aleutians West Census Area

**Aleutians West Census Area** er et folketellingsområde i den amerikanske delstaten Alaska. Det ligger helt sørvest i staten, med bykommunen Aleutians East i øst.

Statistikkområdet utgjør de delene av Aleutene som ligger vest for Amukta Pass og øygruppa Pribilof. Det totalte arealet er  kvadratkilometer, hvorav  er vann og  land. 

Aleutians West ble grunnlagt den 23. oktober 1987, etter at statistikkområdet Aleutian Islands ble oppløst. Statistikkområdet har  innbyggere (2013), og den største byen er Unalaska.

## Referanser
Botne kirke

**Botne kirke** er en steinkirke som ble bygget omkring 1200 og som ligger i Holmestrand i Vestfold. Kirken er viet St. Nikolaus.

Botne kirke ble påbygd i 1865, og restaurert i 1947.

Altertavlen i kirken består av fire bilder fra påskeevangeliet. Den er fra 1664, og stilen er renessanse/barokk. Prekestolen er fra 1634 med fem bildeflater: evangelistene og et Kristus-motiv. 

## Bilder fra kirken

Fil:Botne kirke prekestol.jpg|Prekestol i Botne kirke
Fil:Botne kirke døpefont.jpg|Døpefont i Botne kirke
Fil:Botne kirke votivskipet.jpg|Votivskip i Botne kirke


## Referanser


## Litteratur
* 
* 

## Eksterne lenker
* Øystein Teile: Botne kirke (PDF-bok hos Holmestrand kommune)
* Vestfolds vakre middelalderkirker (PDF-bok hos Tunsberg bispedømme)
* 
*
Svein Johansen (sivilingeniør)

**Svein Johansen** (født 1957) er en norsk sivilingeniør og Master of Science.

Johansen er utdannet i toksikologi ved Chalmers i Göteborg.

Arbeidet før 1988 som seniorforsker ved Senter for Industriforskning i Oslo hvor han forsket bl.a. på kreft.

Fra 1988 gikk han inn som medeier og co-leder av Norsk Gestaltinstitutt AS, en privat høgskole som utdanner gestalt psykoterapeuter i Norge. Johansen har en MSc. i Gestalt Psychotherapy fra University of Derby, UK.

Johansen har publisert flere artikler om gestaltterapi, og gitt flere forelesinger og workshops ved internasjonale gestaltkonferanser.

## Eksterne lenker

* Norsk Gestaltinstitutt
Thorgrim O. Bredesen

**Thorgrim Olaf Bredesen** (født 11. mai 1980) var redaktør for den nasjonal-konservative nyhetssiden Frieord.no.

Frieord ble grunnlagt i 2015 og var blant annet kjent for å legge ut navn på dømte voldtektsforbrytere og voldskriminelle. Det var særlig personer av utenlandsk opprinnelse som ble offentliggjort på Frieord.

Bredesen var redaktør for Frieord fram til nyhetssiden ble lagt ned i 2018.

I 2016 ble Bredesen anmeldt for å ha offentliggjort navnet på en overgrepsdømt mann og ilagt en bot på 15.000 kroner. Bredesen nektet å vedta boten og måtte møte i Drammen tingrett.

Bredesen vant i tingretten og senere i Borgarting lagmannsrett, etter at politiet valgte å anke tingrettsdommen.

Statsadvokaten valgte å anke saken videre til Høyesterett. Saken var berammet til Høyesterett den 18. desember 2017, men to uker før saken skulle opp i retten valgte statsadvokaten å trekke anken.

Bredesen er også tidligere leder av den nynazistiske organisasjonen Vigrid.

Høsten 2009 stilte Bredesen som førstekandidat til stortingsvalg for partiet Vigrid. Han har siden tatt offentlig avstand fra Vigrid.

Bredesen har studert statsvitenskap med fordypning i menneskerettigheter og flerkulturell forståelse ved Høgskolen i Buskerud.

## Referanser
Verma kraftverk

**Verma kraftverk** var et  vannkraftverk i Rauma kommune i Møre og Romsdal. Kraftverket ble nedlagt i mai 2019, da Nye Verma kraftverk ble satt i drift.

Kraftverket utnyttet et fall på 420 meter i elven Verma, som er en sideelv til Rauma. Inntaket ligger på 576 moh. og kraftverket på 166 moh. omkring 200 meter oppstrøms fra samløpet med hovedelven Rauma. Inntaksdammen lå i Verma 380 meter ovenfor og hadde en liten betongdam som kunne holde på om lag  vann. Dette kunne gi full drift av kraftverket på ca. .   

Vermevatn, Restjørn og Langvatnet er regulert med dam og ble brukt som reguleringsmagasiner. Vermevatn er regulert 5,5 meter. Langvatn ligger på vannskillet mellom Verma- og Valldøla, og det overføres  vann til Verma. Langvatnet ble regulert i 1962. Det overføres også vann fra Midtbotnelva. Tilførsel fra Langvatnet og Midtbotn bidrar ikke til oppfylling av Vermevatnet. Nedbørfeltet er på , og tilsig er på . Magasinkapasiteten er på .

Vermafossen er delvis tørrlagt som følge av kraftverkets bruk av vannet. Elven Verma er et typisk eksempel på agnordal. I selve Vermedalen går elven Verma til dels i meandere gjennom store løsmasser.. Vassdraget er vernet mot videre kraftutbygging.

Elven har vært regulert siden 1923 og dette kraftverket produserte energi siden 1949 og verket ble utvidet i 1953.

Kraftverket etterfulgte tidligere elvekraftverk i Vermefossen (fra 1935) og i selve Rauma ved Stavemsfossen (fra 1916 eller 1919). Kraftverket i Stavemsfossen leverte 380 kW og strømmen ble overført med høyspentlinje til Åndalsnes og Veblungsnes 35 km unna. 

Kraftverket hadde totalt en midlere årsproduksjon på . To peltonturbiner kunne produsere totalt . Verket er eid av Rauma Energi. 

I 1989 gikk fallrettighetene til Verma tilbake til staten som følge av hjemfall. Rettighetene er senere kjøpt tilbake av Rauma Energi.

24. januar 2014 gav Olje- og energidepartementet Rauma Energi tillatelse til å bygge Nye Verma kraftverk. 

## Se også
* Rauma Energi: Oppgradering av Verma kraftverk

## Referanser




## Kilder
* Rauma Energi 
* NVE
Lysosom

**Lysosom** (*granulae*) er en organelle som inneholder enzymer og som bryter ned organiske stoffer i cellen. Lysosomer finnes hovedsakelig i dyreceller. Hos planter kan plantenes vakuoler fungere som lysosomer. Lysosomer ble oppdaget av den belgiske cytologen Christian de Duve i 1949. Lysosomene er avgjørende for fornyelsen og overlevelsen av menneskekroppen. Enkelte medisiner/hormoner som kortison virker stabiliserende på vevet ved at de reduserer lysosomets tendens til å sprekke og sende ut enzymene.

## Funksjon
Lysosomer bryter ned cellulært avfall, skadde makromolekyler og skadde organceller. v.h.a. en prosess kalt autofagi får lysosomet levert til seg "søppel" til degradering.  Næringsstoffer som fett, karbohydrater og proteiner brytes ned til mindre byggesteiner. Også døde og skadede celler i kroppen blir brutt ned i lysosomet før de eventuelt blir byttet ut med nye. Lysosomet er cellens selvødeleggelsesverktøy som ødelegger cellen når den fungerer dårlig og bør skiftes ut. Cellens egne lysosomer vil til slutt bryte ned sine egne enzymer.

## Oppbygning
Lysosomer er små, væskefylte sekker inne i cellene. De inneholder en sterk syrlig løsning og rundt 40 enzymer som bryter ned både fremmede stoffer og cellens egne strukturer. Den bryter imidlertid ikke ned sin egen cellevegg, noe som forskere fortsatt forundrer seg over. 
En celle kan ha flere lysosomer, vanligvis jevnt fordelt utover. 

De viktigste enzymene er: 
* Lipase
* Carbohydrase
* Protease
* Nuklease

## Referanser
Type 99 LMG

**Type 99 lett maskingevær** var et lett maskingevær produsert av Japan under andre verdenskrig. Våpenet kom i tjeneste i 1939.

Type 99 har i grunne samme design som Type 96 LMG. Tidligere modeller hadde et ettbenstativ og kompensator. Dette ble på senere modeller byttet ut med en bipod. Som Type 96 ble den som oftest utstyrt med et optisk sikte med 2,5 x zoom.  Den var treffsikker, og ble derfor brukt som skarpskyttergevær samt at det også ble brukt som et anti-luftvåpen. Våpenet hadde en teller som viste hvor mange skudd som var igjen i magasinet, slik at man kunne se når man burde lade om våpenet. Våpenet deler design med den britiske Brengun og tsjekkiske ZB vz 26, men er totalt ulikt innvendig.

## Se også
* Liste over maskingeværer

## Eksterne lenker
*
Mackenzie Valley-ulv

* Alaskaulv
* British Columbiaulv
* Gråhvit ulv
* Kenaiulv (†)
* Nordvestterritorieulv
* Tundraulv 

**Mackenzie Valley ulv** (*Canis lupus occidentalis*) er den fysisk største av de nordamerikanske underartene av ulv. Den varierer i farge fra nesten hvit til nærmest sort, og er utbredt over hele Alaska og det vestre Canada. Underarten inkluderer fra 1992 flere varieteter som tidligere ble ansett som egne underarter.

## Beskrivelse
Mackenzie Valley ulv veier normalt ca. 45-67 kg, men kan i visse tilfeller bli større. Tispene veier gjerne 10-20% mindre enn hannene. Den største ulven som har blitt registrert veide 79 kg og står oppført i *Guinness book of Animal World Records*, som også nevner en ulv som skal ha veid hele 105 kg. Den mangler imidlertid dokumentasjon.

Mackenzie Valley ulv blir normal ca. 81-102 cm i skulderhøyde. Lengden, inkludert hode og hale, er vanligvis mellom 150 og 210 cm.

## Eksterne lenker
*
Pancetta

**Pancetta** er en italiensk bacon som vanligvis ikke er røkt, men konservert med pepper, salt og krydder. Mange bruker nitrittsalt siden dette reduserer faren for botulisme, men bruken av dette er omstridt.

Det er mange varianter; nesten alle områder i Italia har sin egen variant.  På Korsika regnes det som øyas spesialitet.

Pancetta lages av tynnribbe eller buklist som krydres og tørkes i ca. tre måneder. Den er vanligvis rullet sammen som en pølse eller rull, men kan også være i andre utseender og varianter avhengig av produksjonsmetoder i området der den er produsert.

Bra innpakket pancetta kan oppbevares i kjøleskap i mer enn 3 uker og i fryser opptil 6 måneder.

## Eksterne lenker
* Hvordan lage pancetta hjemme 
* Andreas Viestads pancetta-oppskrift
* Oppskrift på Spagetti med tomater og pancetta
*  Oppskrift på kjøttragu med pancetta
Pecorino

:*For den italienske hvitvinsdruen, se [[pecorino (drue)]]*

**Pecorino** er en type italiensk ost laget av melk fra sau.

Pecorino er tørr og hard og kan minne om parmesan, men har en skarpere og tydeligere sauemelksmak. Det finnes forskjellige typer Pecorino, best kjent er Pecorino Romano og Pecorino Siciliano, navnsatt etter sine regioner. Osten lagres i ca åtte måneder, fettinnholdet er minimum 36 prosent.
Stella Artois

**Stella Artois** er et belgisk øl av typen lager med fra 4,5 til 5,2 % alkohol.  Det ble først brygget i Leuven i Belgia i 1926 som et juleøl. Det fikk da navnet Stella etter det latinske ordet for *stjerne*.

Stella Artois er et populært øl i Storbritannia, hvor det markedsføres som et eksklusivt merke med slagordet «Reassuringly Expensive». Av lagertyper med over 5 % alkohol er det landets bestselger. Også i hjemlandet, hvor det markedsføres og prises som en standard lager, er Stella en suveren ener på markedet. I Norge importeres Stella Artois av selskapet InterBev.

I tillegg til Belgia brygges Stella Artois i dag i blant annet Storbritannia, Australia og New Zealand.

## Referanser


## Eksterne lenker
* 
* Rating på RateBeer.com
* Den norske importørens hjemmeside
Nicolai Arbo

**Nicolai Arbo** (født 7. september 1723 i Strømsø (nå Drammen), død 12. september 1793 i Christiansfeld i Danmark) var en norsk lege.

Han ble student i København i 1739, før han i 1740 begynte å studere kjemi og metallurgi på Kongsberg. I 1741 reiste han utenlands, og studerte i nesten 11 år medisin ved forskjellige tyske universiteter. Etter hjemkomsten tok han i 1752 den medisinske doktorgrad med avhandlingen «Analysis nitri physico-chemica», og slo seg deretter ned som praktiserende lege i fødebyen. I 1782 flyttet han fra Strømsø til Christiansfeld.

Arbo var berømt som lege, og ble oppsøkt fra fjerne steder. Et skrift han skrev om radesyke ble utdelt i Norge ved offentlig foranstaltning.

## Verker
* *Analysis nitri physica-chemica* (København, 1752)
* *Afhandling om Radesygen* (København, 1792)

## Familie
Han var sønn av Peter Arbo og Anne Catherine f. Wiel.

Han ble gift i 1762 med Marthe Cathrine Wolf (1729&ndash;1814), som var datter av kjøpmann Frants Christopher Wolf i Christiania.

## Kilder
* Dansk biografisk Lexikon https://runeberg.org/dbl/1/0325.html
Mengzi

**Mengzi** kan være:

*filosofen Mengzi  孟子, som regel kalt Mencius på norsk.
*boken Mengzi  孟子, tradisjonelt tilskrevet ovennevte Mencius.
*fylket Mengzi 蒙自 i Yunnan i Kina.
Nordamerikansk steppeulv

* Newfoundlandulv (†)
* Vancouver Island ulv
* Cascade Mountains ulv (†)
* Hudsonulv
* Nordlig Rocky Mountainsulv
* Labradorulv
* Aleksanderarkipeletulv
* Østlig Minnesota tømmerulv
* Baffin Island ulv
* Sørlig Rocky Mountains ulv (†)

**Nordamerikansk steppeulv** (*Canis lupus nubilus*) er utbredt i det sørøstre Alaska, det sentrale og nordøstre Canada, og i det nordvestlige USA. Denne underarten av ulv, som også kalles **bøffelulv**, inkluderer fra 1992 flere (10) varieteter som tidligere ble ansett som egne underarter.

## Beskrivelse
Nordamerikansk steppeulv veier normalt ca. 27-50 kg, selv om enkelste individer kan bli noe større. Kroppslengden, hode og hale inkludert, er gjerne omkring 140-200 cm lang. Tispene blir gjerne ca. 10-20% mindre enn hannene.

Hovedbestanden befinner seg i Canada. Bestanden av nordamerikansk steppeulv i Minnesota, Michigan og Wisconsin ble i 2004 estimert til å være omkring 3.700 dyr. I USA er det dessuten observert enkelte individer så langt vest som i Sør-Dakota og Nord-Dakota.

## Eksterne lenker
*